Boer gesoek wat glo betoger raakry | Maroela Media
Die polisie in die Noord-Kaap is op soek na 'n 63-jarige boer van Hartswater in die Noord-Kaap wat Vrydag na bewering 'n man wat op sy plaas geloop het met sy bakkie raakgery het.
Kapt. Sergio Kock, woordvoerder van die polisie, het gesê die voorval het Vrydagmiddag omstreeks 12:00 plaasgevind.
'n Groep betogers het in die dorp betoog oor dienslewering en het al die hoofpaaie versper. "Die polisie moes skokgranate gebruik om die groep betogers uiteen te jaag om die nasionale paaie oop te stel," het Kock gesê.
'n Groep van die betogers het in die boer se landerye ingehardloop toe die skokgranate afgevuur is. Volgens Kock het 'n boer met sy bakkie in die landerye rondgery en die groep mense gesien.
Dit is toe dat die boer na bewering 'n 35-jarige man met sy bakkie raakgery het.
Kock kon nie onmiddellik bewerings dat die boer die betogers die k-woord toegesnou het en hulle opdrag gegee het om sy plaas te verlaat bevestig nie. Hy kon ook nie bevestig of die boer agter die mense met sy bakkie aangery het ná hulle ingestem het om die plaas te verlaat nie. "Dit alles maak deel uit van die polisie se ondersoek."
"Die slagoffer is in 'n ernstige toestand na die hospitaal gehaas. Hy is steeds in die hospitaal," het Kock gesê.
Volgens Kock het die ander betogers die polisie in kennis gestel van die voorval.
"Toe ons na die man gaan soek, was hy nêrens te vinde nie. Die polisie is steeds op soek na hom."
Enigiemand met inligting oor die verdagte kan kapt. Veronica Moseki by 082 302 0429 kontak.
Volgens Kock was die situasie in die dorp vanoggend rustig.
Nog geen teken van vermiste visserman
Onmiddelik is die man reeds skuldig bevind aan rassisme en haal dit die nuus in omtrent al die publikasies en selfs op die radio. Die feit dat die mense onwetttig sy grond betree het en met onwettige versperring van paaie besig was, word skaars genoem, want "hy het die k-woord" gebruik" (na bewering)! Al wat swart mense hoef te doen is om hierdie beskuldiging te maak en niemand steur hulle meer aan wat tot die voorval gelei het nie.
Dit is deesdae so maklik vir swart mense om wittes te beskuldig. Ek is bv. Saterdag by my kinders se sportdag self deur 'n oproerige swart man valslik daarvan beskuldig dat ek kom die K-woord genoem het nadat ek hom oor sy gedrag tereggewys het. As die mense rondom ons 'n groep onbekende swartes was, sou sy storie hoogs waarskynlik deur hulle bevestig gewees het en was ek gister op die voorblaaie. Hy het egter al skreeuende weggestap en niks oorgekom nie.
Ai….nou gaan die arme boer weer boet vir sy dade….maar mens kan sy frustrasie verstaan….hy werk hard om sy landerye reg te kry dan kom mense en verwoes dit…
Die raskaart word klaar getrek nog voordat enige bevestiging gekry is, wat soek die groep betogers in elk geval op die privaat grond.
Die polisie moes in die eerste plek die betogers verhoed het om privaatgrond te betree. Nou gaan hulle alles in die stryd werp om hierdie boer agter tralies te kry.